ประกาศกรมสรรพสามิตประกาศกรมสรรพสามิตเรื่องเงื่อนไขว่าด้วยการวางประกันค่าภาษีสำหรับสินค้าที่ผู้ประกอบอุตสาหกรรมประสงค์จะนำออกจากโรงอุตสาหกรรมหรือคลังสินค้าทัณฑ์บนก่อนการประเมินของพนักงานเจ้าหน้าที่ อาศัยอำนาจตามความในมาตรา๘๔ แห่งพระราชบัญญัติภาษีสรรพสามิต พ.ศ. ๒๕๒๗อธิบดีกรมสรรพสามิตกำหนดเงื่อนไขว่าด้วยการวางประกันค่าภาษีสำหรับสินค้าที่ผู้ประกอบอุตสาหกรรมประสงค์จะนำออกจากโรงอุตสาหกรรมหรือคลังสินค้าทัณฑ์บน ก่อนการประเมินของพนักงานเจ้าหน้าที่โดยออกประกาศไว้ดังต่อไปนี้ข้อ๑ในกรณีที่มีปัญหาเกี่ยวกับจำนวนเงินภาษีที่ต้องชำระถ้าผู้ประกอบอุตสาหกรรมประสงค์จะนำสินค้าออกจากโรงอุตสาหกรรมหรือคลังสินค้าทัณฑ์บนก่อนการประเมินของพนักงานเจ้าหน้าที่ให้ผู้ประกอบอุตสาหกรรมยื่นแบบรายการภาษีพร้อมกับชำระภาษีสำหรับสินค้าดังกล่าวพร้อมกับวางเงินเพิ่มเติมเป็นประกันจนครบจำนวนภาษีที่อาจจะต้องเสียสำหรับสินค้านั้นหรือวางหนังสือค้ำประกันของธนาคารพาณิชย์ที่จดทะเบียนตามกฎหมายไทยที่มีวงเงินค้ำประกันคุ้มกับจำนวนภาษีที่อาจจะต้องเสียเพิ่มเติมสำหรับสินค้านั้นต่อสำนักงานสรรพสามิตพื้นที่ที่โรงอุตสาหกรรมหรือคลังสินค้าทัณฑ์บนตั้งอยู่แล้วแต่กรณี การวางหนังสือค้ำประกันตามวรรคหนึ่งให้ผู้ประกอบอุตสาหกรรมยื่นหนังสือค้ำประกันตามแบบที่กำหนดท้ายประกาศนี้[๑]ข้อ๒ให้สรรพสามิตพื้นที่ที่โรงอุตสาหกรรม หรือคลังสินค้าทัณฑ์บนตั้งอยู่สรุปการวางเงินประกัน หรือหนังสือค้ำประกันของธนาคาร ของผู้ประกอบอุตสาหกรรม ตามมาตรา๘๔ แห่งพระราชบัญญัติภาษีสรรพสามิต พ.ศ. ๒๕๒๗ ในแต่ละเดือน ตามแบบท้ายประกาศนี้และรายงานให้สำนักบริหารการจัดเก็บภาษีทราบโดยผ่านเครือข่ายอินเตอร์เน็ตที่เว็บไซต์กรมสรรพสามิต สรรพสามิตพื้นที่ที่โรงอุตสาหกรรมหรือคลังสินค้าทัณฑ์บนตั้งอยู่ มีหน้าที่เก็บรักษาเงินประกันหรือหนังสือค้ำประกันของธนาคารที่วางไว้ต่อหน่วยงานของตนและต่อไปเมื่อหน่วยงานที่มีอำนาจได้ประเมินให้ผู้ประกอบอุตสาหกรรมเสียภาษีเพิ่มขึ้นจากจำนวนภาษีที่ได้ชำระไว้และได้แจ้งให้ผู้ประกอบอุตสาหกรรมทราบแล้ว ให้สรรพสามิตพื้นที่ที่โรงอุตสาหกรรมหรือคลังสินค้าทัณฑ์บนตั้งอยู่เก็บภาษีส่วนที่เพิ่มขึ้นจากเงินประกันหรือหนังสือค้ำประกันของธนาคารที่วางไว้ดังกล่าวถ้าเงินประกันหรือหนังสือค้ำประกันของธนาคารไม่คุ้มค่าภาษีที่ต้องเสียเพิ่มขึ้นให้แจ้งให้ผู้ประกอบอุตสาหกรรมชำระเงินเพิ่มจนครบแต่ถ้าเงินประกันหรือหนังสือค้ำประกันของธนาคารมีจำนวนเกินกว่าค่าภาษีที่ต้องเสียเพิ่มขึ้นให้คืนเงินส่วนที่เกินให้แก่ผู้ประกอบอุตสาหกรรมโดยมิชักช้า ทั้งนี้ให้ถือปฏิบัติตามระเบียบการเก็บรักษาเงินและการนำเงินส่งคลังของส่วนราชการ พ.ศ.๒๕๒๐ ซึ่งแก้ไขเพิ่มเติมโดยระเบียบการเก็บรักษาเงินและการนำเงินส่งคลังของส่วนราชการ(ฉบับที่ ๓) พ.ศ. ๒๕๔๓ข้อ๔[๒]ประกาศนี้ให้ใช้บังคับตั้งแต่วันถัดจากวันออกประกาศเป็นต้นไปประกาศ ณ วันที่ ๑๑เมษายน พ.ศ. ๒๕๔๘โยธิน วิมุกตายนรองอธิบดีปฏิบัติราชการแทนอธิบดีกรมสรรพสามิต[เอกสารแนบท้าย]๑.แบบรายงานการวางเงินประกัน หรือหนังสือค้ำประกันของธนาคารของผู้ประกอบอุตสาหกรรม ตามมาตรา ๘๔ แห่งพระราชบัญญัติภาษีสรรพสามิต พ.ศ. ๒๕๒๗(ดูข้อมูลจากภาพกฎหมาย)ประกาศกรมสรรพสามิต เรื่อง เงื่อนไขว่าด้วยการวางประกันค่าภาษีสำหรับสินค้าที่ผู้ประกอบอุตสาหกรรมประสงค์จะนำออกจากโรงอุตสาหกรรมหรือคลังสินค้าทัณฑ์บน ก่อนการประเมินของพนักงานเจ้าหน้าที่ (ฉบับที่ ๒)[๓]ชาญ/ผู้จัดทำ๒๙ พฤศจิกายน ๒๕๕๕ [๑] ข้อ ๑ วรรคสองเพิ่มโดยประกาศกรมสรรพสามิต เรื่อง เงื่อนไขว่าด้วยการวางประกันค่าภาษีสำหรับสินค้าที่ผู้ประกอบอุตสาหกรรมประสงค์จะนำออกจากโรงอุตสาหกรรมหรือคลังสินค้าทัณฑ์บน ก่อนการประเมินของพนักงานเจ้าหน้าที่ (ฉบับที่ ๒)[๒] ราชกิจจานุเบกษาเล่ม ๑๒๒/ตอนที่ ๕๒ ง/หน้า ๕๖/๓๐ มิถุนายน ๒๕๔๘ [๓] ราชกิจจานุเบกษา เล่ม ๑๒๙/ตอนที่ ๑๒๗ ง/หน้า ๕๘/๑๕ พฤศจิกายน ๒๕๕๕